Publication: Magyar Közlöny
Issue: MK-1998-110 (Year: 1998, Number: 110)
Era: 1990-2004
Section: Az Országos Választási Bizottság a választási eljárásról szóló 1997. évi C. törvény 34. §-a (2) bekezdésének j) pontja
Paragraph Index: 980

e) Az előbb említett eljárások szerint bíróság elé állítandó MFO tagot — az alkalmazandó jog által biztosított — minden eljárási garancia megilleti, beleértve a következőket: (i) azonnali és gyors eljárás; (ii) a tárgyalást megelőzően tudomására hozzák az ellene felhozott részletes vádról vagy vádakról; (iii) szembesítésre kerül sor az MFO tag és az ellene felsorakoztatott tanuk között; (iv) kötelezően olyan eljárás biztosítása, amely a bíróság elé állított személy mellett szóló bizonyítékok és szemtanuk felkutatását célozza, kivéve, ha ez Izrael Állam joghatóságán kívül esik; (v) személyesen választott jogi képviselő biztosítása, és amennyiben az ehhez szükséges anyagi eszközök hiányát jelzi, a bírósághoz kérelmet nyújthat be ingyenes jogi képviselő kirendelése céljából. A bíróság elé állított személynek joga van továbbá: (i) amennyiben szükségesnek ítéli, megfelelő tolmács igénybevételére; (ii) a konzuli gyakorlatnak megfelelően az MFO és a Magyar Köztársaság Kormánya képviselőivel történő kapcsolattartásra, illetve ezen személyek jelenlétére a tárgyalása során; (iii) nem alkalmazható ellene katonai rögtönbíráskodás, illetve katonai vagy különleges bíróságok elé nem állítható; (iv) az alkalmazandó börtönszabályokkal összhangban joga van az MFO és a Magyar Köztársaság Kormánya képviselői, valamint közvetlen családtagjai látogatását fogadni, illetve az ilyen látogatások alkalmával anyagi támogatásban vagy orvosi ellátásban részesülni. 1998/110. szám

Source: https://magyarkozlony.hu/hivatalos-lapok/1650f0f6939e2828ba8d92e15d5c87c8829083c8/dokumentumok/72d23f23bbd2d044fa50b787ae1cb540a021f77f/letoltes